smcproject/ml-wiki-sentences huggingface dataset:
കോട്ടയുടെ തെക്കുഭാഗത്തെ കവാടത്തിലുള്ള (അക്ബർ ദർവാസ) ചിത്രപ്പണികൾ
ഡെൽഹി ഗേറ്റ് ഇന്ത്യൻ സൈന്യത്തിന്റെ നിയന്ത്രണത്തിലായതിനാൽ കോട്ടയുടെ തെക്കു ഭാഗത്തുള്ള അക്ബർ ദർവാസ, ലാഹോർ ഗേറ്റ് എന്നീ പേരുകളിലറിയപ്പെടുന്ന അമർസിങ് ഗേറ്റ് എന്ന പ്രവേശനകവാടത്തിലൂടെയാണ് സന്ദർശകർക്കുള്ള പ്രവേശനം.
ഡെൽഹി ഗേറ്റു പോലെത്തന്നെ അമർസിങ് ഗേറ്റും ചുവന്ന മണൽക്കല്ലുകൊണ്ടുതന്നെ സമാനമായ ശൈലിയിൽ നിർമ്മിച്ചിട്ടുള്ളതാണ്.
ബംഗാളി ഗുജറാത്തി ശൈലികളിലുള്ള മനോഹരമായ അഞ്ഞൂറ് കെട്ടിടങ്ങൾ ഈ കോട്ടക്കകത്തുണ്ടായിരുന്നതായി അബുൾ ഫസൽ രേഖപ്പെടുത്തിയിട്ടുണ്ട്.
ഇവയിൽ ചിലത്, തന്റെ വെണ്ണക്കൽക്കെട്ടിടങ്ങളുടെ നിർമ്മിതിക്ക് ഷാജഹാനും , കുറേയേറെ 1803-നും 1862-നും ഇടയിൽ പട്ടാളബാരക്കുകൾ നിർമ്മിക്കുന്നതിന് ബ്രിട്ടീഷുകാരും പൊളിച്ചുമാറ്റി.
ഇന്ന് ഏതാണ്ട് മുപ്പതോളം മുഗൾ കാല കെട്ടിടങ്ങൾ മാത്രമാണ്, കോട്ടയുടെ തെക്കുകിഴക്കൻ കോണിൽ യമുനാനദിയോട് ചേർന്ന് അവശേഷിച്ചിരിക്കുന്നത്.
ഇവയിൽ ഡെൽഹി ഗേറ്റ്, അക്ബർ ഗേറ്റ് എന്നീ കവാടങ്ങളും, ബംഗാളി മഹൽ എന്ന കൊട്ടാരവും അക്ബർ കാലത്തേതാണ്.
ബാംഗാളി മഹൽ, പിൽക്കാലത്ത് അക്ബരി മഹൽ, ജഹാംഗീരി മഹൽ എന്നിങ്ങനെ രണ്ടു മാളികകളാക്കി മാറ്റിയിട്ടുണ്ട്.
ഇസ്ലാമികവാസ്തുകലയുടേയും ഇന്ത്യൻ വാസ്തുകലയുടേയും മിശ്രണം ഈ കോട്ടയിൽ ചിലയിടത്ത് കാണാം.
ഇസ്ലാമിക വാസ്തുകലയുടെ പ്രത്യേകതകളായ ജ്യാമിതീയരൂപങ്ങളും, അറബി എഴുത്തുകൾക്കും പുറമേ ഇസ്ലാമികരീതിക്ക് നിഷിദ്ധമായ ആന, പക്ഷികൾ തുടങ്ങിയ ജന്തുക്കളുടേയും രൂപങ്ങൾ ഇവിടെ ആലേഖനം ചെയ്യപ്പെട്ടിട്ടുണ്ട്.
അക്ബരി മഹൽ അക്ബരി മഹൽ
ആഗ്ര കോട്ടയുടെ തെക്കുകിഴക്കേ മൂലയിലുള്ള മാളികയാണ് അക്ബരി മഹൽ.
അക്ബറിന്റെ കാലത്ത് പണികഴിപ്പിച്ച ഈ മാളികയും തൊട്ടുവടക്കുള്ള ജഹാംഗീരി മഹലും ഒന്നുചേർന്ന് ബംഗാളി മഹൽ എന്നായിരുന്നു അറിയപ്പെട്ടിരുന്നത്.
ഇപ്പോൾ നാശോന്മുഖമായിരിക്കുന്ന അക്ബരി മഹൽ, പാർപ്പിടമായാണ് പണ്ട് ഉപയോഗിക്കപ്പെട്ടിരുന്നത്.
ആഗ്ര കോട്ടയുടെ നിർമ്മാണത്തിന്റെ ആദ്യഘട്ടത്തിൽത്തന്നെയാണ് ഈ മാളിക നിർമ്മിക്കപ്പെട്ടത്.
കല്ലുപാകിയ നടുമുറ്റമുള്ള അക്ബരി മഹലിന്റെ ചുറ്റും മുറികളാണ്.
ജഹാംഗീരി മഹൽ ജഹാംഗീരി മഹൽ
ആഗ്ര കോട്ടക്കകത്തെ കെട്ടിടങ്ങളിൽ അക്ബർ കാലഘട്ടത്തിൽ നിർമ്മിക്കപ്പെട്ടിട്ടുള്ള ഏറ്റവും പ്രധാനപ്പെട്ട മാളികയാണ് ജഹാംഗീരി മഹൽ.
ആദ്യകാലങ്ങളിൽ ജഹാംഗീരി മഹലും, അതിനു തെക്കുഭാഗത്തുള്ള അക്ബരി മഹലും ഒറ്റ കൊട്ടാരമായിരുന്നു (ബംഗാളി മഹൽ).
പിൽക്കാലത്ത് ഇത് രണ്ടു മാളികകളാക്കി മാറ്റുകയായിരുന്നു.
ജഹാംഗീരി മഹൽ ആഗ്ര കോട്ടയിലെ പ്രധാന അന്തഃപുരമായിരുന്നു.
പൊതുവേ അക്ബറിന്റെ രജപുത്രഭാര്യമാരായിരുന്നു ഇവിടെ വസിച്ചിരുന്നത്.
തെക്കുവശത്തെ കവാടത്തിലൂടെ കോട്ടയിലേക്ക് പ്രവേശിക്കുമ്പോൾ വലതുവശത്ത് ആദ്യമായി കാണപ്പെടുന്ന മാളികയാണിത്.
ചുവന്ന മണൽക്കല്ലുകൊണ്ടാണ് ഇത് നിർമ്മിച്ചിരിക്കുന്നത്.
അങ്കുരി ബാഗ് (മുന്തിരിത്തോട്ടം) അങ്കുരി ബാഗ്
ആഗ്ര കോട്ടയിലെ പ്രധാനപ്പെട്ട ഒരു ആകർഷണമാണ് അങ്കുരി ബാഗ് എന്ന മുന്തിരിത്തോട്ടം.
കോട്ടക്കകത്ത് ജഹാംഗീരി മഹലിന് വടക്കുഭാഗത്തായും ഖാസ് മഹലിന് പടിഞ്ഞാറുവശത്തായുമാണ് ഈ തോട്ടം സ്ഥിതി ചെയ്യുന്നത്.
1637-ൽ ഷാജഹാൻ ആണ് ഖാസ് മഹലിനൊപ്പം ഈ തോട്ടവും പണികഴിപ്പിച്ചത്.
സമചതുരാകൃതിയിലുള്ള തോട്ടത്തിന്റെ കിഴക്കുവശത്ത് ഖാസ് മഹലും മറ്റു മൂന്നു വശത്തും സ്ത്രീകളുടെ അന്തഃപുരങ്ങളുമായിരുന്നു.
ചാർ ബാഗ് രീതിയിലുള്ള തോട്ടത്തിന്റെ മദ്ധ്യഭാഗവും വിഭജിക്കുന്ന ചാലുകളും വെളുത്ത മാർബിൾ കൊണ്ടാണ് ഉണ്ടാക്കിയിരിക്കുന്നത്.
ഖാസ് മഹൽ ഖാസ് മഹൽ - തൊട്ടുപടിഞ്ഞാറൂള്ള അങ്കുരി ബാഗിന്റെ ഭാഗങ്ങളും ചിത്രത്തിൽ കാണാം.
1631-40 കാലഘട്ടത്തിൽ ഷാജഹാൻ ആണ് ഖാസ് മഹൽ അഥവാ ആരാംഗാഹ്-ഇ-മുഖദ്ദർ എന്ന വെണ്ണക്കൽമന്ദിരം പണികഴിപ്പിച്ചത്.
മുൻപ്, ഇവിടെ അക്ബർ പണികഴിപ്പിച്ച ചുവന്ന മണൽക്കല്ലുകൊണ്ടുള്ള കൊട്ടാരം നിലനിന്നിരുന്നു.
ഖാസ് മഹലിന്റെ കിഴക്കുവശത്ത് യമുനാനദിയും പടിഞ്ഞാറ് അങ്കുരി ബാഗുമാണ്.
ഷാജഹാന്റെ പ്രിയപ്പെട്ട രണ്ടു പെൺമക്കളായിരുന്ന ജഹാനാറക്കും റോഷനാറക്കും വേണ്ടിയായിരുന്നു ഈ മാളിക പണികഴിപ്പിച്ചത്.
വെണ്ണക്കല്ലുകൊണ്ട് നിർമ്മിച്ചതും ജലധാരയോടുകൂടിയതുമായ മനോഹരമായ ഒരു കുളവും ഈ മാളികക്കു മുന്നിലായുണ്ട്.
ദിവാൻ-ഇ ഖാസ് ചിത്രത്തിൽ വലത്തേ അറ്റത്ത് കാണുന്ന മന്ദിരമാണ് ദിവാൻ ഇ ഖാസ്.
ദിവാൻ ഇ ഖാസിനു മുറ്റത്ത്, ഇടത്തേ അറ്റത്ത് കറുത്ത നിറത്തിലുള്ള ജഹാംഗീറിന്റെ സിംഹാസനം കാണാം.
മച്ചി ഭവന്റെ നടുമുറ്റമാണ് താഴെ കാണുന്നത്.
കോട്ടയിലെ ചക്രവർത്തിയുടേയും പ്രഭുക്കന്മാരുടേയും സ്വകാര്യസഭയാണ് ദിവാൻ-ഇ ഖാസ് എന്ന വെണ്ണക്കൽ മന്ദിരം.
1635-ൽ ചക്രവർത്തി ഷാജഹാൻ ആണ് ഈ മന്ദിരം പണികഴിപ്പിച്ചത്.
രണ്ട് അറകളായി തിരിച്ചിരിക്കുന്ന ഈ മന്ദിരത്തിന്റെ മുന്നിലെ തുറന്ന ഭാഗം തൂണുകളോടു കൂടിയതാണ്.
ഉള്ളിലെ അറ അഞ്ചു കമാനങ്ങളാൽ വേർതിരിച്ചിരിക്കുന്നു.
ഉള്ളിലെ ഈ അറ തമ്പി ഖാന എന്ന പേരിലാണ് അറിയപ്പെടുന്നത്.
മരം കൊണ്ടൂള്ള പരന്ന മേൽക്കൂരയാണ് ഈ മന്ദിരത്തിനുള്ളത്.
ഷാജഹാന്റെ കാലത്തെ മറ്റു കെട്ടിടങ്ങളിൽ നിന്നും വ്യത്യസ്തമായി ഈ കെട്ടിടത്തിനു മുകളിൽ താഴികക്കുടങ്ങളില്ല.
ദിവാൻ ഇ ഖാസിനു മുന്നിൽ ഒരു വലിയ മുറ്റവുമുണ്ട്.
മൂസമ്മൻ ബുർജ് മൂസമ്മൻ ബുർജ്
ദിവാൻ ഇ ഖാസിന് തൊട്ടുകിഴക്ക് സ്ഥിതി ചെയ്യുന്ന അഷ്ടഭുജാകൃതിയിലുള്ള മനോഹരമായ വെണ്ണക്കൽമന്ദിരമാണ് മൂസമ്മൻ ബുർജ്.
സമാൻ ബുർജ്, ഷാ ബുർജ് എന്നീ പേരുകളിലും ഈ മന്ദിരം അറിയപ്പെടുന്നു.
ഷാജഹാൻ, തന്റെ പ്രിയഭാര്യ മുംതാസ് മഹലിനു വേണ്ടി നിർമ്മിച്ചതാണ് ഈ മാളിക എന്ന് കരുതുന്നു.
യമുനയുടെ തീരത്തുള്ള ഈ മാളികയിൽ നിന്നും നദിക്കപ്പുറത്തെ താജ് മഹൽ മനോഹരമായി വീക്ഷിക്കാനാകും.
പുത്രനായ ഔറംഗസീബ് തടവിലാക്കിയതിനെത്തുടർന്ന്, ഷാജഹാൻ തന്റെ ജീവിതത്തിന്റെ അവസാന ഏഴുവർഷം കഴിച്ചുകൂട്ടിയത്, ഈ മാളികയിൽ ആയിരുന്നു എന്നും കരുതപ്പെടുന്നു.
അക്ബറുടെ കാലത്ത് ചുവന്ന മണൽക്കല്ലുകൊണ്ട് നിർമ്മിച്ച ഒരു മാളിക ഇതേ സ്ഥാനത്ത് നിലനിന്നിരുന്നു.
സൂര്യാരാധനക്കും, ഝരോഖയായുമാണ് അക്ബർ ഈ മാളിക ഉപയോഗപ്പെടുത്തിയിരുന്നത്.
ഇതിന്റെ അഷ്ടഭുജാകൃതിയിലുള്ള രൂപഘടന മൂലമാണ് മൂസമ്മൻ ബുർജ് എന്ന പേരുവന്നത്.1632-40കാലയളവിൽ വെണ്ണക്കല്ലുപയോഗിച്ച് ഷാജഹാൻ ഈ മാളിക പുതുക്കിപ്പണിതു.
ജഹാംഗീറിന്റെ സിംഹാസനം ജഹാംഗീറിന്റെ സിംഹാസനം - പുറകിൽ യമുനാനദിക്കപ്പുറത്ത് താജ് മഹൽ കാണാം.
പുറകിൽ വലത്തേ അറ്റത്ത് കാണുന്നത് മൂസമ്മൻ ബുർജ് ആണ്.
ദിവാൻ ഇ ഖാസിനു മുന്നിലെ മുറ്റത്ത്, കിഴക്കേ അറ്റത്ത് മദ്ധ്യത്തിലായി നിലകൊള്ളുന്ന കറുത്ത നിറത്തിലുള്ള പീഠമാണ് തഖ്ത് ഇ ജഹാംഗീർ അഥവാ ജഹാംഗീറിന്റെ സിംഹാസനം .
1602-ൽ തന്റെ പിതാവും ചക്രവർത്തിയുമായിരുന്ന അക്ബറുമായി എതിർപ്പിൽ കഴിഞ്ഞിരുന്ന ജഹാംഗീർ , അലഹബാദിൽ വച്ചാണ് തനിക്കായി ഈ സിംഹാസനം നിർമ്മിച്ചത്.
അലഹബാദ് കോട്ടയിലായിരുന്നു ആദ്യം ഈ സിംഹാസനം സ്ഥാപിച്ചിരുന്നത്.
1605-ൽ അക്ബറിന്റെ മരണാനന്തരം, ജഹാംഗീർ ചക്രവർത്തിയായതിനു ശേഷവും കുറച്ചുവർഷങ്ങൾ ഇത് അലഹബാദിൽത്തന്നെ തുടർന്നു.
1610-ലാണ് ജഹാംഗീർ ഈ സിംഹാസനം, അലഹബാദിൽ നിന്നും ആഗ്രയിലേക്ക് കൊണ്ടുവന്നത്.
ബെൽജിയത്തിൽ നിന്നും ഇറക്കുമതി ചെയ്ത ഒനിക്സ് എന്ന കല്ലുകൊണ്ടാണ് ജഹാംഗീർ ഈ സിംഹാസനം പണിയിച്ചിരിക്കുന്നത്.
10 അടി 7 ഇഞ്ച് നീളവും, 9 അടി 10 ഇഞ്ച് വീതിയും, 6 ഇഞ്ച് കനവും ഈ ഇരിപ്പിടത്തിനുണ്ട്.
1 അടി 4 ഇഞ്ച് ഉയരമുള്ള ഇതിന്റെ കാലുകൾ അഷ്ടഭുജാകൃതിയിലുള്ളതാണ്.
ഒറ്റക്കല്ലുകൊണ്ടുള്ള ഇതിന്റെ മുകളിലെ പ്രതലം ഒരു ആമയുടെ പുറംതോടെന്ന പോലെ മദ്ധ്യഭാഗത്തുനിന്ന് വശങ്ങളിലേക്ക് അൽപം ചെരിവുനൽകി നിർമ്മിച്ചിട്ടുള്ളതാണ്.
1803-ൽ ജനറൽ ജെറാഡ് ലേക്കിന്റെ നേതൃത്വത്തിലുള്ള ബ്രിട്ടീഷ് ഈസ്റ്റ് ഇന്ത്യ കമ്പനി സൈന്യം, ആഗ്ര കോട്ട ആദ്യമായി ആക്രമിച്ചപ്പോൾ പീരങ്കിയുണ്ട പതിച്ച് ഈ സിംഹാസനത്തിൽ ഒരു വലിയ വിള്ളൽ വീണു.
ദിവാൻ ഇ ആം ദിവാൻ ഇ ആം
കോട്ടയിലെ പൊതുസഭയാണ് ദിവാൻ ഇ ആം (സാധാരണക്കാർക്കുള്ള സഭ) എന്ന മന്ദിരം.
1631-40 കാലയളവിൽ ഷാജഹാൻ ആണ് ഈ മന്ദിരം പണിതീർത്തത്.
പരന്ന മേൽക്കൂരയുള്ള ഈ വൻ സഭാമണ്ഡപത്തിന് 201 അടി നീളവും 67 അടി വീതിയുമുണ്ട്.
മന്ദിരത്തിനു മുന്നിൽ വലിയ ഒരു മുറ്റവുമുണ്ട്.
ഈ മുറ്റത്തേക്ക് പ്രവേശിക്കുന്നതിന് വടക്കും തെക്കും വശങ്ങളിൽ നിന്നും ചുവന്ന മണൽക്കല്ലുകൊണ്ടുണ്ടാക്കിയ രണ്ടു കമാനാകൃതിയിലുള്ള കവാടങ്ങളുണ്ട്.
മുഗൾ വാസ്ത്രുകലാരീതിയിൽ രാജസഭകൾ നിർമ്മിക്കുന്നതിനുപയോഗിക്കുന്ന പ്രധാനപ്പെട്ട ശൈലിയായ ചിഹിൽ സുതുൻ ശൈലിയിലാണ് ഈ സഭ നിർമ്മിച്ചിരിക്കുന്നത്.
നാൽപതു തൂണുകളാണ് ഈ വാസ്തുശൈലിയുടെ പ്രത്യേകത.
സഭക്കു നടുവിലെ ചക്രവർത്തിയുടെ ഇരിപ്പിടത്തിൽ നിന്നും വടക്കും തെക്കുമുള്ള കവാടങ്ങളിലേക്ക് വ്യക്തമായ വീക്ഷണം ലഭിക്കുന്ന രീതിയിലാണ് ഈ തൂണുകളുടെ ക്രമീകരണം.
ചക്രവർത്തിയുടെ ഇരിപ്പിടം (തഖ്ത് ഇ മുറാസ്സ)
ചുവന്ന മണൽക്കല്ലുകൊണ്ടാണ് ഈ മാളിക നിർമ്മിക്കപ്പെട്ടിരിക്കുന്നതെങ്കിലും വെണ്ണക്കല്ലിന്റെ പ്രതീതി നൽകുന്നതിന് പുറത്ത് വെളുത്ത ചുണ്ണാമ്പുകൂട്ട് തേച്ചുപിടിപ്പിച്ചിട്ടുണ്ട്.
ദിവാൻ ഇ ആമിനുള്ളിൽ ചക്രവർത്തിക്ക് ഇരിക്കുന്നതിനുള്ള അറ വെണ്ണക്കല്ലുകൊണ്ടാണ് നിർമ്മിച്ചിരിക്കുന്നത്.
തഖ്ത്-ഇ മുറാസ്സ (സിംഹാസനമുറീ) എന്നറിയപ്പെടുന്ന ഈ അറക്ക് മൂന്ന് കമാനങ്ങൾ കൊണ്ടലങ്കരിച്ച മുഖമാണുള്ളത്.
ശിപായിലഹളക്കാലത്ത്, ഈ കോട്ടയിൽ വെച്ച് മരണപ്പെട്ട ബ്രിട്ടീഷ് ഇന്ത്യയുടെ വടക്കുപടിഞ്ഞാറൻ പ്രവിശ്യയുടെ ലഫ്റ്റനന്റ് ഗവർണർ ആയിരുന്ന ജോൺ റസൽ കോൾവിന്റെ ശവകുടീരം ദിവാൻ ഇ ആമിന്റെ മുൻപിലായി നിലകൊള്ളുന്നുണ്ട്.
കുറിപ്പുകൾ ൧ അമർസിങ് റാത്തോഡിന്റെ ബഹുമാനാർത്ഥം, ബ്രിട്ടീഷുകാരാണ് അക്ബർ ദർവാസയെ അമർസിങ് ഗേറ്റ് എന്ന് പേരിട്ടത്.
ചിത്രങ്ങൾ ഖാസ് മഹലും അങ്കുരി ബാഗും ദിവാൻ ഇ ഖാസിനുള്ളിലെ കമാനങ്ങൾ മച്ചി ഭവന്റെ നടുമുറ്റം മാർബിൾ തൂണിൽ വിവിധതരം വർണ്ണക്കല്ലുകൾ കൊണ്ടുള്ള അലങ്കാരപ്പണികൾ - ദിവാൻ ഇ ഖാസിൽ നിന്നും ദിവാൻ ഇ ആമിനു മുൻപിൽ സ്ഥിതി ചെയ്യുന്ന ജോൺ റസൽ കോൾവിന്റെ ശവകുടീരം മൂസമ്മൻ ബുർജിനു മുൻപിലെ വിവരഫലകം ആഗ്ര കോട്ടയുടെ പനോരമിക് ചിത്രം അവലംബം പുറത്തേക്കുള്ള കണ്ണികൾ Agra Fort എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആഗ്‌ന യാമി
കേരളത്തിലെ കോഴിക്കോട് സ്വദേശിനിയായ ആഗ്ന യാമി ഒരു കഥാകൃത്തും കവയിത്രിയുമാണ്.
നിലവിൽ ലോകത്തെ ഏറ്റവും പ്രായം കുറഞ്ഞ കവയിത്രിയാണ് ഇവർ.
ജീവിതം Agna Yami with Record certificates
2023 മാർച്ച് 5ന് 5 വയസ്സും 191 ദിവസവും പ്രായമുള്ളപ്പോൾ ആഗ്ന യാമി സ്വയം എഴുതിയതും ചിത്രവർണ്ണന നടത്തിയതുമായ വർണ്ണപ്പട്ടം എന്ന കവിതാസമാഹാരം പുറത്തിറക്കി.
ഈ കവിതാസമാഹാരമാണ് ആഗ്ന യാമിക്ക് രാജ്യത്തെ ഏറ്റവും പ്രായം കുറഞ്ഞ കവയിത്രിയെന്ന ഇന്ത്യ ബുക്ക് ഓഫ് റെക്കോർഡ്സിന്റെ അംഗീകാരം നേടികൊടുത്തത്.
പിന്നീട് ഏഷ്യാ ബുക്ക് ഓഫ് റെക്കോർഡിന്റെ ഗ്രാൻഡ് മാസ്റ്റർ അംഗീകാരം, ലോകത്തെ ഏറ്റവും പ്രായം കുറഞ്ഞ കവയിത്രിയ്ക്കുള്ള വേൾഡ് ബുക്ക് ഓഫ് റെക്കോർഡ്‌സ്, .
ഇന്റർ നാഷണൽ ബുക്ക് ഓഫ് റെക്കോർഡ്‌സ് ,എന്നിവയുടെ അംഗീകാരവും ലഭിച്ചു.
താൻ കണ്ട കാഴ്ചകളും തന്റെ കുഞ്ഞുചിന്തകളുമായിരുന്നു കൗതുകവും ആകാംക്ഷയും കുട്ടിത്തവും നിറച്ച വരികൾ ഉൾപ്പെട്ട ആഗ്‌ന യാമിയുടെ കവിതകൾ.
കവിതകളും കഥകളും കേൾക്കാനും വായിക്കാനും ഒരു പോലെ ഇഷ്ടപ്പെടുന്ന ആഗ്ന യാമി കവിതാസമാഹാരത്തിന് തൊട്ടുപിറകെ ' പെൻസിലും ജലറാണിയും '  എന്നൊരു കഥാസമാഹാരം കൂടി പുറത്തിറക്കി.
ഒന്നാം ക്ലാസിൽ പഠിക്കവെ രചിച്ച 'ഇരുപത് കുട്ടിക്കഥകൾ' ഉൾപ്പെടുത്തി പൂർണ പബ്ലിക്കേഷൻസ് പ്രസിദ്ധീകരിച്ച പുസ്തകം 2024 ഏപ്രിൽ 19-ന് കോഴിക്കോട് അളകാപുരി ഓഡിറ്റോറിയത്തിൽ വെച്ചാണ് പ്രകാശനം ചെയ്തത്.
അവധിക്കാലത്ത് പൂർണ പബ്ലിക്കേഷൻസ് പുറത്തിറക്കാറുള്ള ബാലസാഹിത്യകൃതികളുടെ സഞ്ചയമായ 'സമ്മാനപ്പൊതി'യിൽ ഉൾപ്പെടുത്തിയാണ് ആഗ്ന യാമിയുടെ പുസ്തകവും പുറത്തിറക്കിയത്.
ആഗ്നയുടെ ജീവിതത്തിൽ സംഭവിച്ച കാര്യങ്ങളും അവളുടെ തോന്നലുകളുമൊക്കെയാണ് കുട്ടിക്കഥകൾക്ക് വിഷയങ്ങളായത്.
അംഗീകാരങ്ങളും ബഹുമതികളും 2023 ഏപ്രിൽ 17ന് രാജ്യത്തെ ഏറ്റവും പ്രായം കുറഞ്ഞ കവയിത്രിയെന്ന ഇന്ത്യ ബുക്ക് ഓഫ് റെക്കോർഡ്‌സിന്റെ അംഗീകാരം ആഗ്ന യാമിക്ക് ലഭിച്ചു.
2023 ഏപ്രിൽ 19ന് ഏഷ്യ ബുക്ക് ഓഫ് റെക്കോർഡ്‌സ് ആഗ്നക്ക് 'ഗ്രാൻഡ് മാസ്റ്റർ' പദവി നൽകി.
, ഇന്റർനാഷണൽ ബുക്ക് ഓഫ് റെക്കോർഡ്‌സ് , വേൾഡ് ബുക്ക് ഓഫ് റെക്കോർഡ്‌സ് .
ഫുഡ് ഫോർ തോട്ട് ഫൗണ്ടേഷൻ നൽകുന്ന ഇന്ത്യ റീഡിങ് ഒളിംപ്യാഡ് (ഐഅയാം ബോണ്ട് അണ്ടർ 18) പുരസ്‌കാരം.
കാസ്റ്റെല്ല ഡി അഗ്വാഡ
മുംബൈയിലെ ബാന്ദ്ര എന്ന സ്ഥലത്ത് സ്ഥിതി ചെയ്യുന്ന കോട്ടയാണ് കാസ്റ്റെല്ല ഡി അഗ്വാഡ .
ബാന്ദ്ര കോട്ട എന്ന പേരിലും ഇത് അറിയപ്പെടുന്നു.
ഇതുവഴി പോകുന്ന കപ്പലുകളിലേക്ക് കുടിവെള്ളം സംഭരിക്കുവാൻ പാകത്തിന് ഒരു ശുദ്ധജല ഉറവ ഇവിടെ ഉണ്ടായിരുന്നു.
ഇതിൽ നിന്നാണ് ‘ജലധാരയുടെ കോട്ട’ എന്ന അർഥത്തിൽ കാസ്റ്റെലോ ഡി അഗ്വാഡ എന്ന പേര് ലഭിച്ചത് .
പിന്നീട് കാസ്റ്റെല്ല ഡി അഗ്വാഡ എന്ന് അക്ഷരത്തെറ്റോട് കൂടിയ പേര് പതിഞ്ഞു.
പോർച്ചുഗീസുകാർ ‘ഫോർട്ടെ ഡി ബണ്ടോറ’ (ബാന്ദ്ര ഫോർട്ട്) എന്നും വിളിച്ചിരുന്നു.
1534 ൽ ഗുജറാത്തിലെ ബഹദൂർ ഷായെ പരാജയപ്പെടുത്തിയ ശേഷം പോർച്ചുഗീസുകാർ പടിഞ്ഞാറ് ഇന്ത്യൻ തീരപ്രദേശങ്ങളിൽ നിരവധി കടൽ കോട്ടകൾ പണിതു.
അതിലൊന്നാണ് കാസ്റ്റെല്ല ഡി അഗ്വാഡ.
1640-ൽ നിർമ്മിച്ച കോട്ടയാണ് ഇത്.
മാഹിം ബേ, അറബിക്കടൽ , മാഹിം ദ്വീപ് എന്നിവയെ ചുറ്റിപ്പറ്റിയുള്ള ഒരു വാച്ച് ടവർ ആയിട്ടാണ് ഇത് നിർമ്മിക്കപ്പെട്ടത്.
1661-ൽ ബോംബേയിലെ ഏഴ് ദ്വീപുകൾ ഇംഗ്ലീഷുകാർക്ക് കൈമാറ്റം ചെയ്യപ്പെട്ടതോടുകൂടി ഈ കോട്ടയുടെ തന്ത്രപരമായ മൂല്യം വർദ്ധിച്ചു.
മുംബൈ തുറമുഖത്തു നിന്നും  വടക്കുദിശയിലേക്കുള്ള  കടൽപ്പാതയും ഈ കോട്ട സംരക്ഷിച്ചു.
പോർട്ടുഗീസ് ഭരണകാലത്ത്, ഏഴ് പീരങ്കികളും മറ്റ് ചെറിയ തോക്കുകളും ഇവിടെ പ്രതിരോധത്തിനായി ഒരുക്കിയിരുന്നു .
പതിനെട്ടാം നൂറ്റാണ്ടിന്റെ തുടക്കത്തിൽ, പോർട്ടുഗീസുകാരുടെ പതനത്തിനു ശേഷം മറാഠകൾ ബ്രിട്ടീഷുകാർക്ക് ഏറ്റവും വലിയ ഭീഷണിയായി മാറി.
പോർട്ടുഗീസുകാരുടെ വീഴ്ച്ച മനസ്സിലാക്കിയ ബ്രിട്ടീഷുകാർ മുൻകരുതൽ നടപടിയായി ഈ കോട്ട തകർത്തു.
മറാഠകൾ ഈ കോട്ട പിടിച്ചെടുത്ത് തങ്ങൾക്കെതിരെ ഉപയോഗിക്കാതിരിക്കുവാനായിരുന്നു ഈ നടപടി .
1739-ൽ ഈ ദ്വീപ് മറാഠകൾ ആക്രമിച്ചു.
1774-ൽ, ഒന്നാം ആംഗ്ലോ-മറാഠാ യുദ്ധത്തിൽ ബ്രിട്ടീഷുകാർ കൈക്കലാക്കുന്നതുവരെ  മറാഠകൾ ഈ പ്രദേശം കൈവശം വച്ചിരുന്നു.
1830 ൽ ബ്രിട്ടീഷുകാർ സാൽസെറ്റ് ദ്വീപിലെ കുറെ ഭാഗങ്ങൾ ഒരു പാർസി ദാർശനികനായ ബൈറാംജി ജീജീഭോയ്ക്ക് സംഭാവന ചെയ്തു.
കോട്ട സ്ഥിതി ചെയ്യുന്ന ഈ കുന്നിന് സമീപം ജീജീഭോയ് തന്റെ വസതി സ്ഥാപിച്ചു.
ഈ മുനമ്പിന്റെ പേര് ബൈറാംജി ജീജീഭോയ് പോയിന്റ് എന്നായി മാറി .
ബാന്ദ്രയിലെ ലാൻഡ്സ് എൻഡ് എന്ന പ്രദേശത്ത്  സമുദ്രനിരപ്പിൽ നിന്നും 24 മീറ്റർ (79 അടി) ഉയരത്തിലാണ് ഇത് സ്ഥിതി ചെയ്യുന്നത്.
ബാന്ദ്ര-വർളി കടൽപ്പാലത്തിന്റെ സമീപ ദൃശ്യം ഇവിടെ നിന്ന് ലഭ്യമാണ്.
ദിൽ ചാഹ്താ ഹൈ, ബുദ്ധ മിൽ ഗയ തുടങ്ങിയ നിരവധി ഹിന്ദി ചിത്രങ്ങളിലും മൈ ബോസ് പോലെയുള്ള മലയാള ചിത്രങ്ങളിലും ബാന്ദ്ര കോട്ട ദൃശ്യവൽക്കരിക്കപ്പെട്ടിട്ടുണ്ട്.
ആർക്കിയോളജിക്കൽ സർവ്വേ ഓഫ് ഇന്ത്യയുടെ കീഴിലാണ് ഈ കോട്ട.
2003 ൽ ബാന്ദ്ര ബാൻഡ് സ്റ്റാൻഡേർഡ് റെസിഡൻസ് ട്രസ്റ്റ് കോട്ട സംരക്ഷിക്കാൻ ഒരു കൺസർവേഷൻ പ്രോഗ്രാം ആരംഭിച്ചു.
ഇവിടത്തെ എം.പി. ആയ ഷബാന ആസ്മി ഇതിന് നേതൃത്വം നൽകുകയും തന്റെ ഫണ്ടിൽ നിന്നും  തുക അനുവദിക്കുകയും ചെയ്തു.
ഇതിനു സമീപമുള്ള താജ് ലാൻഡ്സ് എൻഡ് ഹോട്ടലും ഇതിന്റെ പരിപാലന ചുമതല നിർവ്വഹിക്കുന്നു.
അവലംബം ചിത്രശാല ബാന്ദ്ര കോട്ടയിലെ ഫലകം ബാന്ദ്ര കോട്ട ബാന്ദ്ര കോട്ട, കടലിനോട് ചേർന്ന ഭാഗം കോട്ടയുടെ കവാടം മുകൾഭാഗത്തേക്കുള്ള പടിക്കെട്ടുകളുടെ കവാടം ബാന്ദ്ര-വർളി കടൽപ്പാലത്തിന്റെ ദൃശ്യം, കോട്ടയിൽ നിന്ന്
കാസ്പെർസ്കൈ ആൻറിവൈറസ് ഇംഗ്ലീഷ് വിലാസം https://ml.wikipedia.org/wiki/Kaspersky_Anti-Virus
കാസ്പെർസ്കൈ ലാബ് പുറത്തിറക്കുന്ന ആൻറിവൈറസ് പ്രോഗ്രാമാണ്‌ കാസ്പെർസ്കൈ ആൻറിവൈറസ് .
ഇത് മാൽവെയർ ,വൈറസ് ആക്രമണത്തിൽ നിന്നും കമ്പ്യൂട്ടറിന്‌ രക്ഷ നൽകാനായാണ്‌ ഇത് രൂപകൽപന ചെയ്തിരിക്കുന്നത്.
ഇത് മൈക്രോസോഫ്റ്റ് വിൻഡോസ് കൂടാതെ macOS .
, ലിനക്സ് ഓപ്പറേറ്റിങ്ങ് സിസ്റ്റത്തിലും  ചേർന്ന് പ്രവർത്തിക്കുന്നു.
ഉൽപ്പന്നം പഴയ ലോഗോ
കാസ്‌പെർസ്‌കി ആന്റി-വൈറസ് സവിശേഷതകളിൽ തത്സമയ പരിരക്ഷ, വൈറസുകൾ , ട്രോജനുകൾ , വേമുകൾ, സ്‌പൈവെയർ , ആഡ്‌വെയർ, കീലോഗറുകൾ, മാൽവെയർ ഡിവൈസ്സസ്, ഓട്ടോ-ഡയലറുകൾ, റൂട്ട്‌കിറ്റുകൾ എന്നിവ കണ്ടെത്തലും നീക്കംചെയ്യലും ഉൾപ്പെടുന്നു.
മൈക്രോസോഫ്റ്റ് വിൻഡോസ് ഉപയോക്താക്കൾക്ക് ഒരു ആന്റിവൈറസ് റെസ്ക്യൂ ഡിസ്ക് ഡൗൺലോഡ് ചെയ്യാം, അത് ഒരു ഒറ്റപ്പെട്ട ലിനക്സ് പരിതസ്ഥിതിയിൽ ബൂട്ട് ചെയ്യുമ്പോൾ ഹോസ്റ്റ് കമ്പ്യൂട്ടർ സ്കാൻ ചെയ്യുന്നു.
കൂടാതെ, സംരക്ഷണ ഘടകങ്ങൾ പ്രവർത്തനരഹിതമാക്കുമ്പോഴും ആന്തരിക ക്രമീകരണങ്ങൾ മാറ്റുമ്പോഴും പാസ്‌വേഡ് ആക്‌സസ് പ്രോംപ്റ്റുകൾ വഴി ഉപയോക്തൃ അനുമതിയില്ലാതെ മാൽവെയർ പ്രവർത്തിക്കുന്നതിൽ നിന്ന് കാസ്‌പെർസ്‌കി ആന്റി-വൈറസ് സ്വയം തടയുന്നു.
ഇൻകമിംഗ് മെസഞ്ചർ ട്രാഫിക്, ഇമെയിൽ ട്രാഫിക് എന്നിവയും ഇത് സ്കാൻ ചെയ്യുന്നു, ഇന്റർനെറ്റ് എക്സ്പ്ലോറർ അല്ലെങ്കിൽ ഫയർഫോക്സ് ഉപയോഗിക്കുമ്പോൾ അറിയപ്പെടുന്ന മാൽവെയർ ഹോസ്റ്റിംഗ് സൈറ്റുകളിലേക്കുള്ള ലിങ്കുകൾ സ്വയമേവ പ്രവർത്തക്കാതാകുന്നു, കൂടാതെ സൗജന്യ സാങ്കേതിക പിന്തുണയും പണമടച്ചുള്ള സബ്സ്ക്രിപ്ഷൻ കാലയളവിനുള്ളിൽ സൗജന്യ ഉൽപ്പന്ന നവീകരണവും നൽകുന്നു.
സിസ്റ്റത്തിനുണ്ടാകേണ്ട കാര്യങ്ങൾ എക്സ്.പി (32/64-bit) വിൻഡോസ് വിസ്റ്റാ (32/64-bit) വിൻഡോസ് 7 (32/64-bit) മാക്ക് ഒ.എസ്.എക്സ് (v.10.4.11) ലിനക്സ് ( റെഡ്-ഹാറ്റ് , മാൻഡ്രൈവ് , ഫെഡോറ , ഡേബിയൻ , SUSE ) പ്രോസസർ ഇന്റൽ പെന്റിയം 300 മെഗാഹെഡ്സ് അല്ലെങ്കിൽ ഉയർന്നത് (അല്ലെങ്കിൽ തത്തുല്യം) ഇന്റൽ പെന്റിയം 800 മെഗാഹെഡ്സ് അല്ലെങ്കിൽ ഉയർന്നത് (അല്ലെങ്കിൽ തത്തുല്യം) ഇന്റൽ പെന്റിയം 1 ജിഗാഹെഡ്സ് അല്ലെങ്കിൽ ഉയർന്നത് (അല്ലെങ്കിൽ തത്തുല്യം) ഇന്റൽ പെന്റിയം 1 ജിഗാഹെഡ്സ് അല്ലെങ്കിൽ ഉയർന്നത് (അല്ലെങ്കിൽ തത്തുല്യം) ഇന്റൽ പെന്റിയം 133 MHz അല്ലെങ്കിൽ ഉയർന്നത് (അല്ലെങ്കിൽ തത്തുല്യം) റാം 256 എംബി 512 എംബി 1 ജിബി 512 എംബി 64 എംബി ഹാർഡ്ഡിസ്ക്ക് മിനിമം 50 എംബി 50 എംബി 50 എംബി 80 എംബി 100 എംബി പോരായ്മകൾ
കാസ്പെർസ്കൈ ആൻറിവൈറസ് കാസ്പെർസ്കൈ ഇൻറർനെറ്റ് സെക്യൂരിറ്റ്യുമായി താരതമ്യം ചെയ്ത്  നോക്കുമ്പോൾ ചില പോരായ്മകൾ ഇതിനുണ്ട്.
പേർസണൽ ഫയർവാൾ, HIPS, ആൻറിസ്പാം, ആൻറിബാന്നർ, പേർസണൽ കൺട്രോൾ ടൂൾസ് തുടങ്ങിയ സ്ങ്കേതങ്ങളൊന്നും കാസ്പെർസ്കൈ ആൻറിവൈറസിൽ ലഭ്യമല്ല.
ഇതും കാണുക Kaspersky Lab Kaspersky Internet Security Kaspersky Mobile Security Eugene Kaspersky List of antivirus software അവലംബം ↑ ↑ ↑ പുറം കണ്ണികൾ Kaspersky Anti-Virus product page Kaspersky Lab Forum
കാസ്റ്ററും പൊല്ലുസും ഇംഗ്ലീഷ് വിലാസം https://ml.wikipedia.org/wiki/Castor_and_Pollux Dioscuri (Pollux or Castor), Rome, Capitol Dioscuri (Castor or Pollux), Rome, Capitol
ഗ്രീക്ക് -റോമൻ പുരാണങ്ങളിലെ കഥാപാത്രങ്ങളാണ്‌ കാസ്റ്ററും പൊല്ലുസും  (പോളിഡ്യൂസെസ് എന്നും പറയാറുണ്ട്).
ഇരട്ടകളായിരുന്നു.
ഡയോസ്ക്കുരി(ഡയോസ്കൌരി) Dioskouroi ‌  ( ഡയോസ് അതായത് സ്യൂസിന്റെ പുത്രന്മാർ) എന്നും ഇവർ   അറിയപ്പെട്ടിരുന്നു.
ഇവരുടെ ജനനത്തെപ്പറ്റി പലതരം കഥകളുമുണ്ട്.
രണ്ടുപേരും സ്യൂസിന് ലിഡയിൽ പിറന്ന ഇരട്ടകളാണെന്നും അതല്ല    കാസ്റ്ററിന്റെ പിതാവ്   സ്പാർട്ടയിലെ രാജാവായ ടൈൻഡാര്യൂസും  പൊല്ലുസിന്റെ പിതാവ് ദേവനായ സ്യൂസും ആണെന്നും കഥാഭേദങ്ങളുണ്ട്.
ടൈൻഡര്യൂസിന്റെ മക്കൾ എന്ന അർഥത്തിൽ ടൈണ്ടരിഡേ എന്നോ ടൈണ്ടരിഡ എന്നോ അറിയപ്പെടുന്നു.
മറ്റൊരു  കഥയനുസരിച്ച് ഹെലനും പൊല്ലൂസും സ്യൂസിന്റെ മക്കളും കാസ്റ്ററും ക്ലെംടമെന്സ്ട്രയും ടൈൻഡാര്യൂസിന്റെ മക്കളുമാണ്.
ലാറ്റിനിൽ ഇവർ ഇരട്ടകൾ എന്നർഥം വരുന്ന ജെമിനി അഥവാ കാസ്റ്റോർസ് എന്നും അറിയപ്പെടുന്നു .
മർത്യനായ കാസ്റ്റർ മരിക്കുമ്പോൾ  പോല്ലുസ്  തന്റെ അമരത്വം കാസ്റ്ററുമായി  പങ്ക് വയ്ക്കവാൻ സന്നധനായതായും അതനുസരിച്ച്  സ്യൂസ് ഇരുവരേയും    ജെമിനി  നക്ഷത്രസമൂഹത്തിലെ (മിഥുനം രാശി) ഇരട്ടനക്ഷത്രങ്ങളാക്കി  മാറ്റിയെന്നും കഥ.
നാവികരുടെ  കാവൽ നക്ഷത്രങ്ങളാണത്രെ(Patrons of sailors) ഈ ഇരട്ടകൾ.
അവലംബം സ്രോതസ്സുകൾ .
Pindar 's themes of the unequal brothers and faithfulness and salvation, with the Christian parallels in the dual nature of Christ.
Excerpts in English of classical sources പുറത്തേക്കുള്ള കണ്ണികൾ Images of the Castor and Pollux in the Warburg Institute Iconographic Database Archived 2016-03-03 at the Wayback Machine .
കാസ്പിയൻ കോബ്ര
ലോകത്തിലെ മൂർഖൻ ഇനങ്ങളിലെ ഏറ്റവും വിഷവീര്യമുള്ള ഇനമാണ് കാസ്പിയൻ കോബ്ര അല്ലെങ്കിൽ സെൻട്രൽ ഏഷ്യൻ കോബ്ര , റഷ്യൻ കോബ്ര (Naja oxiana) .
ഇന്ത്യയിൽ ജമ്മു- കാശ്മീർ ഹിമാചൽ പ്രദേശ് എന്നിവിടങ്ങളിൽ ഇവയെ കണ്ടെത്തിയിട്ടുണ്ട് .
ഇന്ത്യക്ക് പുറത്ത് കിർഗ്ഗിസ്ഥാൻ..
അഫ്ഗാനിസ്ഥാൻ ..
താജിക്കിസ്ഥാൻ ..
തുർക്ക്മെനിസ്ഥാൻ ..
പാക്കിസ്ഥാൻ ..
ഉസ്ബെക്കിസ്ഥാൻ ..
ഇറാനിൻ്റെ വടക്ക് കിഴക്ക് ഭാഗങ്ങളിൽ എല്ലാം ഇവയെ കണ്ടുവരുന്നു..
ഇന്ത്യയിൽ കാണപ്പെടുന്ന.
മോണോക്ലെഡ് കോബ്ര യേക്കാളും ഇന്ത്യൻ മൂർഖൻനേക്കാളും വളരെ കുറവാണ് ഇവ.
കേരളത്തിൽ കാണപ്പെടുന്നില്ല.
ഏകദേശം 3 അടി മുതൽ 5 അടിവരെ നീളം കാണാറുണ്ട് ഇവക്ക് .
ഇരുണ്ട നിറത്തിൽ ഇളം മഞ്ഞ വരകളായും തവിട്ട് നിറങ്ങളിലുമെല്ലാം ഇവയെ കാണാം .
നന്നേ വീതി കുറഞ്ഞ കുഞ്ഞൻ പത്തിയാണ് ഇവക്കുള്ളത്.
ശരീരത്തിനടിവശം ഇളം മഞ്ഞ നിറമോ വെളുപ്പോ ആവാം .
പത്തിക്ക് പിന്നിൽ യാതൊരു അടയാളവുമില്ലാത്ത ഇവയുടെ കഴുത്തിന് മുൻഭാഗത്ത് അൽപ്പം വീതിയോടെ ഉള്ള ഇടവിട്ടുള്ള നേർത്ത വരകൾ കാണാൻ പറ്റും .
പത്തി വിരിച്ച് നിൽക്കുന്ന കാഴ്ച്ചക്ക് ഓമനത്തം തുളുമ്പുന്നതാണെങ്കിലും അപകടകാരിയാണ് .
neurotoxins ..
cytotoxins..
cardiotoxins തുടങ്ങിയവ മാരകമായ രീതിയിൽ അടങ്ങിയിട്ടുണ്ട് ..
ഇവയുടെ ഒരു കടിയ്ക്ക് ശരാശരി വിഷം വിളവ് 75 മില്ലിഗ്രാം മുതൽ 125 മില്ലിഗ്രാം വരെയാണ്  എന്നാൽ 590 മില്ലിഗ്രാം വരെ എത്താം.
ഈ ഇനത്തിന്റെ കടിയേറ്റാൽ  കഠിനമായ വേദനയും വീക്കവും ഉണ്ടാകാം.
ബലഹീനത, മയക്കം, അറ്റാക്സിയ, ഹൈപ്പോടെൻഷൻ, തൊണ്ടയുടെയും കൈകാലുകളുടെയും പക്ഷാഘാതം എന്നിവ കടിയേറ്റതിന് ശേഷം ഒരു മണിക്കൂറിനുള്ളിൽ പ്രത്യക്ഷപ്പെടാം.
വൈദ്യചികിത്സ വേഗം ലഭിച്ചില്ലെങ്കിൽ രോഗലക്ഷണങ്ങൾ അതിവേഗം വഷളാകുകയും ശ്വാസകോശ സംബന്ധമായ തകരാറുമൂലം കടിയേറ്റ ഉടൻ മരണം സംഭവിക്കുകയും ചെയ്യും.
വടക്കുപടിഞ്ഞാറൻ പാകിസ്ഥാനിൽ ഈ ഇനം കടിച്ച ഒരു സ്ത്രീക്ക് കടുത്ത ന്യൂറോടോക്സിസിറ്റി ബാധിച്ച്, അടുത്തുള്ള ആശുപത്രിയിലേക്കുള്ള യാത്രയ്ക്കിടെ 50 മിനിറ്റിനുശേഷം മരിച്ചു.
1979 നും 1987 നും ഇടയിൽ, മുൻ സോവിയറ്റ് യൂണിയനിൽ 136 കടികൾ ഈ ഇനത്തിന് കാരണമായി.
136 പേരിൽ 121 പേർക്ക് പ്രതിവിഷം (antie venom) ലഭിച്ചു, 8 പേർ മാത്രമാണ് മരിച്ചത്.
പ്രതിവിഷം (antie venom)  ലഭിക്കാത്ത 15 പേരിൽ 11 പേർ മരിച്ചു - 73% ആണ് മരണനിരക്ക്.
മധ്യേഷ്യയിലും ഇറാനിലും ഉയർന്ന തോതിലുള്ള പാമ്പുകടിയ്ക്കും മരണനിരക്കും ഈ ഇനം കാരണമാകുന്നു.
https://en.m.wikipedia.org/wiki/Caspian_കൊബ്ര%5Bപ്രവർത്തിക്കാത്ത+കണ്ണി%5D
https://www.ncbi.nlm.nih.gov/pmc/articles/PMC5242357/
https://m.facebook.com/story.php?story_fbid=3185102004922602 id=100002685025392 ↑ {{ cite web }} : Check date values in: | access-date= and | date= ( help ) ; External link in | website= ( help ) ↑
കാസ്റ്റെർ സെമന്യ
ഒളിമ്പിക് മെഡൽ ജേതാവായ സൗത്ത് ആഫ്രിക്കക്കാരിയായ മധ്യദൂര ഓട്ടക്കാരിയാണ് കാസ്റ്റെർ സെമന്യ .
ഇംഗ്ലീഷ് : Caster Semenya .
(ജനനം 7 January 1991) പൂർണ്ണനാമം: മൊഗ്ഗാദി കാസ്റ്റെർ സെമെന്യ .
2009 ലെ ലോക ചാമ്പ്യൻഷിപ്പിൽ 800 മീറ്റർ ഓട്ടത്തിൽ സ്വർണ്ണ മെഡലും (സമയം:1:55.45) 2011 ലേതിൽ വെള്ളി മെഡലും കരസ്ഥമാക്കി.
2012 സമ്മർ ഒളിമ്പിക്സിലും വെള്ളി മെഡൽ നേടി.
2016 ലെ റിയോ ഒളിമ്പിക്സിൽ സ്വർണ്ണം നേടാനായി എന്നാൽ സഹതാരങ്ങൾ പലരും സെമന്യ ഒരു പുരുഷനാണെന്ന് ആരോപിച്ചതും സ്വന്തം സമയങ്ങൾ തന്നെ വളരെ ചുരുങ്ങിയകാലത്തിനുള്ളിൽ തിരുത്തിക്കുറിച്ചതും സെമന്യയുടെ മുകളിൽ സംശയത്തിന്റെ നിഴൽ പതിപ്പിച്ചു.
സമാന കാരണങ്ങൾ ആരോപിച്ച് ഇന്ത്യയുടെ ദുത്തീ ചന്ദിനെ തടഞ്ഞു വച്ചതും സെമന്യയുടെ സംഭവവും വലിയ വിവാദങ്ങൾക്ക് തിരികൊളുത്തി.
സൗത്ത് ആഫ്രിക്കയിലെ പൊളോക്വേൻ (പീറ്റേർസ്ബർഗ്) അടുത്തുള്ള ഗാ-മാസെഹ്ലോങ് എന്ന ഗ്രാമത്തിൽ 1991 ജനുവരി 7 നാണ് സെമെന്യ ജനിച്ചത്.
സൗത്ത് ആഫ്രിക്കയിലെ തന്നെ ലിമ്പോവോ പ്രവിശ്യയിലെ ഫെയർലീ എന്ന ഗ്രാമത്തിലാണ് അവൾ വളർന്നത്.
3 സഹോദരിമാരും ഒരു സഹോദരനും ഉണ്ട്.
എന്തേമ സെക്കന്ററി സ്കൂളിലാണ് പ്രാഥമിക, ദ്വിതീയ തല വിദ്യാഭ്യാസം പൂർത്തിയാക്കിയത്.
ഇപ്പോൾ പ്രിട്ടോറിയ സർവ്വകലാശാലയിലെ സ്പോർസ് സയൻസ് വിദ്യാർത്ഥിയാണ്.
ഫുട്ബോൾ കളിക്കാനുള്ള പരിശീലനത്തിന്റെ ഭാഗമായാണ് ശരിക്കും സെമെന്യ ഓട്ടം തുടങ്ങിയത്.
2017 ജനുവരിയിൽ തന്റെ ചിരകാല സുഹ്രുത്തും പങ്കാളിയുമായ വയലറ്റ് റസേബോയ എന്ന സ്ത്രീയെ കല്യാണം കഴിച്ചു.
20018 ജൂലൈയിൽ നടന്ന ലോക ജൂനിയർ ചാമ്പ്യൻഷിപ്പിൽ 800 മീറ്റർ മത്സരത്തിൽ പങ്കെടുക്കുകയും പിന്നീട് നടന്ന കോമ്മൺ വെൽത് യൂത്ത് ഗെയിംസിൽ 2:04.23.
സമയത്തോടെ സ്വർണ്ണം നേടുകയും ചെയ്തു.
2009 Semenya in 2009
2009 ലെ ആഫ്രിക്കൻ ജൂനിയർ ചാമ്പ്യൻഷിപ്പിൽ 800 മീറ്ററിലും 1500 മീറ്ററിലും മത്സരിച്ച സെമെന്യ രണ്ടിലും സ്വർണ്ണം നേടി.
1:56.72 യും 4:08.01 യും ആയിരുന്നു അവർ കുറിച്ച  റെക്കോഡ് സമയങ്ങൾ.
ഈ സമയത്തോടെ തന്റെ തന്നെ വ്യക്തിഗത വേഗത 7 സെക്കന്റ് താഴേക്ക് തിരുത്തി.
ഒരേ സമയം ദേശീയ റേക്കോഡും ചാമ്പ്യൻഷിപ്പ് റെക്കോടുമാണ് സെമന്യ തിരുത്തിക്കുറിച്ചത്.
ആഗസ്ത് മാസത്തിൽ 2009 ലോക ചാമ്പ്യൻഷിപ്പിൽ 800 മീറ്റർ ഫൈനലിൽ അവൾ തന്റെ തന്നെ വേഗം 1:55.45 ആയി തിരുത്തി.
ആ അവർഷത്തെ മികച്ച 800 മീറ്റർ ഓട്ടക്കാരിയായി ട്രാക്ക് ആൻ ഫീൽഡ് വാർത്തകൾ എന്ന മാഗസിൻ കാസ്റ്റർ സെമന്യയെ തിരഞ്ഞെടുത്തു.
കാസ്റ്റ് എവേ (അമേരിക്കൻ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Cast_Away
2000 ൽ അമേരിക്കയിലിറങ്ങിയ ഇംഗ്ലീഷിലുള്ള ഒരു സാഹസിക ചലച്ചിത്രമാണ്‌ കാസ്റ്റവേ (English: Cast Away).
റോബർട്ട് സിമിക്കിസ് സം‌വിധാനം നിർ‌വ്വഹിച്ച ഈ ചിത്രത്തിൽ പ്രധാന കഥാപത്രമായി വേഷമിട്ടത് ടോം ഹാങ്ക്സാണ്‌ .
കൊറിയർ സ്ഥാപനമായ ഫെഡക്സിലെ ജോലിക്കാരനായ  ചക് നോളന്റ് (ടോം ഹാങ്ക്സ്) തെക്കൻ പസഫിക് സമുദ്രത്തിൽ വിമാനം തകർന്ന് വീണ്‌ ഒരു ജനവാസമില്ലാത്ത ദ്വീപിലെത്തപ്പെടുന്നതും അവിടെ തന്റെ ജീവൻ നിലനിർത്തുന്നതിനും രക്ഷപ്പെടുന്നതിനുമായി നടത്തുന്ന ശ്രമങ്ങളും ഒടുവിൽ ദ്വീപിൽ നിന്ന് രക്ഷപ്പെട്ട്  സ്വന്തം സമൂഹത്തിലേക്ക് എത്തിപ്പെടുന്നതുമാണ്‌  ഈ ചിത്രത്തിന്റെ കഥ.
ഈ ചിത്രത്തിലെ അഭിനയം ടോം ഹാങ്ക്സിനെ ഏറ്റവും നല്ല നടനുള്ള ഓസ്കാർ പുർസ്കാരത്തിന്‌ അർഹമാക്കുകയുണ്ടായി.
സമയ നഷ്ടത്തെ കുറിച്ച് വലിയ ആശങ്കയുള്ള ഫഡക്സ് കമ്പനിയിലെ ഒരു തിരക്കുപിടിച്ച ഉദ്യോഗസ്ഥനാണ്‌ ചക് നോളന്റ് (ടോം ഹാങ്ക്സ്).
ലോകത്തിന്റെ വിവിധ ഭാഗങ്ങളിലുള്ള ഫെഡക്സിന്റെ ഓഫീസുകളിലേക്ക് യാത്രചെയ്ത് ഉത്പാദനം വർദ്ധിപ്പിക്കാനാവശ്യമായ നടപടികൾ കൈകൊള്ളുക എന്നതാണ്‌ അദ്ദഹത്തിൽ നിക്ഷിപ്തമായിരിക്കുന്ന ജോലി.
കെല്ലി ഫ്രീർസുമായി ഏറെ നാളായി പ്രണയത്തിലാണ് ചക് നോളന്റ്.
ഇരുവരും മെംഫിസിൽ ഒരുമിച്ചു താമസിക്കുന്നു.
രണ്ട്പേരും തമ്മിലുള്ള വിവാഹം പെട്ടെന്ന് വേണമെന്നുണ്ടെങ്കിലും ചക് നോളന്റിന്റെ തിരക്കുപിടിച്ച ജോലി അതിനു തടസ്സമാവുയാണ്‌.
ഒരിക്കൽ കുടുംബാംഗങ്ങളോടൊത്തുള്ള ഒരു ക്രിസ്തുമസ്‌  ആഘോഷത്തിനിടെ വിദേശത്തുള്ള കമ്പനിയുമായി ബന്ധപ്പെട്ട ഒരു  പ്രശ്നം പരിഹരിക്കുന്നതിനായി ചക് നോളന്റ് വിളിപ്പിക്കപ്പെടുന്നു.
പോകുന്ന സമയത്ത് ചക് നോളന്റിന്റെ കാമുകി കെല്ലി തന്റെ മുത്ത്ഛന്റെ ഒരു പോക്കറ്റ് വാച്ച് (കെല്ലിയുടെ ഫോട്ടോയോടുകൂടിയത്) ചക് നോളന്റിന്‌ സമ്മാനമായി നൽകുന്നു.
പകരം ചക് നോളന്റ് കെല്ലിക്ക് ഒരു മോതിരവും നൽകുന്നു;താൻ തിരിച്ചുവന്ന് പുതുവർഷത്തിലേ അതു തുറക്കാവൂ എന്ന് നിർദ്ദേശിച്ചുകൊണ്ട്.
തന്റെ  യാത്രക്കിടയിൽ പസഫിക് സമുദ്രത്തിലുണ്ടാവുന്ന അതിശക്തമായ കൊടുങ്കാറ്റ് ചക് നോളന്റിന്റെ വിമാനത്തെ അപകടത്തിലാക്കുകയും സമുദ്രത്തിൽ തകരുകയും ചെയ്യുകയാണ്‌.
ജീവൻ രക്ഷാ ട്യൂബ് ഉപയോഗിച്ച് രക്ഷപ്പെടാനുള്ള ശ്രമത്തിൽ  ഒരു ദ്വീപിന്റെ കരയ്ക്കണയുകയാണ്‌  ചക് നോളന്റ്.
ഈ ദ്വീപ് ജനവാസമില്ലാത്ത ഒന്നാണന്ന് തിരിച്ചറിഞ അദ്ദേഹം വിദൂരതിയിലൂടെ കടന്ന് പോകുന്ന തിരച്ചിൽ വിമാനത്തിനും മറ്റും വിവിധ തരത്തിലുള്ള സിഗ്നലുകൾ കാണിച്ചും ലൈഫ് റാഫ്റ്റ് ഉപയോഗിച്ചും ദ്വീപിൽ നിന്ന് രക്ഷപ്പെടാൻ ശ്രമങ്ങൾ നടത്തുന്നുണ്ടെങ്കിലും അതെല്ലാം വിഫലമാവുകയാണ്‌.
തകർന്ന ഫെഡക്സ് വിമാനത്തിൽ നിന്നുള്ള പാർസൽ പാക്കേജുകൾ ഓരോന്നായി ദ്വീപിന്റെ കരക്കണയാൻ തുടങ്ങി.
തനിക്കാവശ്യമുള്ള വല്ലതുമുണ്ടോ എന്നറിയാൻ ചക് നോളന്റ് ഈ പാക്കേജുകൾ ഓരോന്നും തുറന്ന് നോക്കി.
ചില പാകറ്റുകളിൽ നിന്ന്  തനിക്ക് ഉപകാരപ്പെടുന്നത് ലഭിച്ചെങ്കിലും പുറമെ രണ്ട് ചിറകുകളുടെ ചിത്രമുള്ള ഒരു പാക്കറ്റ് പൊളിക്കാതെ അദ്ദേഹം സൂക്ഷിച്ചു.
ഇതിനിടെ തീ ഉണ്ടാക്കാനുള്ള വിഫല ശ്രമത്തിൽ ചക് നോളന്റിന്റെ കൈയിൽ നല്ലൊരു മുറിവ് പറ്റുന്നു.
ഇതിൽ ദേശ്യപ്പെട്ട ചക്  ഒരു പാകറ്റിൽ നിന്ന് ലഭിച്ച വോളി‍ബോൾ ഉൾപ്പെടെ എല്ലാ സാധനങ്ങളും വലിച്ചെറിയുന്നു.
അല്പസമയത്തിന്‌ ശേഷം, രക്തത്തിൽ കുതിർന്ന കൈപത്തിയുടെ അടയാളം പതിഞ്ഞ വോളിബോളിൽ ഒരു മനുഷ്യ മുഖം വരച്ച് അതിന്‌ വിൽസൺ എന്ന് പേരു നൽകുകയും തന്റെ സുഹൃത്തെന്നോണം അതിനോട് സംസാരിക്കുകയും ചെയ്യുന്നുണ്ട് ചക് നോളന്റ്.
നിരന്തരമായ ശ്രമത്തിനൊടുവിൽ ചക് നോളന്റ് തീ ഉണ്ടാക്കുന്നതിൽ വിജയിക്കുന്നു.
അപ്പോഴേക്കും നാലുവർഷം കടന്നു പോയിരുന്നു.
മെലിഞുണങ്ങി താടിയൊക്കെ വളർന്നു വലുതായി ഒരു പ്രത്യാക രൂപമായിരിക്കുന്നു ചക് നോളന്റ്.
ചൂണ്ടെലിട്ട് മീൻ പിടിക്കുകയും വേവിക്കാതെ തന്നെ തിന്നുകയും ചെയ്യുന്നു.
ആൾപ്പാർപ്പില്ലാത്ത ഈ ദ്വീപിൽ ജീവിക്കാൻ ശീലിച്ചു എന്ന് മാത്രമല്ല വിൽസൺ എന്ന വോളിബോളുമായി വലിയ ചങ്ങാത്തത്തിലാവുകയും അതിനോട് സംസാരിക്കുകയും അതു നഷ്ടമാവുന്നു എന്ന് കാണുമ്പോൾ നിരാശനാവുകയും ചെയ്യുന്നു അയാൾ.